Nr. L 93/34 De Europæiske Fællesskabers Tidende 12. 4. 94 KOMMISSIONENS BESLUTNING af 7. april 1994 om særlige betingelser for import af fiskerivarer og akvakulturprodukter med oprindelse i Ecuador (94/200/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, og ud fra følgende betragtninger : En gruppe eksperter fra Kommissionen har været i Ecuador for at undersøge betingelserne for produktion, oplagring og forsendelse af fiskerivarer til Fællesskabet ; bestemmelserne i den ecuadorianske lovgivning om sund- hedsinspektion og -kontrol af fiskerivarer kan betragtes som svarende til bestemmelserne fastsat ved direktiv 91/ 493/EØF ; Instituto Nacional de la Pesca (INP), som er den ansvar- lige veterinærmyndighed i Ecuador, er i stand til effektivt at føre kontrol med, om den gældende lovgivning over- holdes ; med henblik på fremgangsmåden for udstedelse af sundhedscertifikater, jf. artikel 11, stk. 4, litra a), i direktiv 91/493/EØEF, skal der fastlægges en model for certifikatet og mindst ét obligatorisk sprog for affattelsen heraf, og det skal på certifikatet anføres, hvilken stilling underskri- veren har; der skal ifølge artikel 11, stk. 4, litra b), i direktiv 91/493/ EØF på fiskerivarernes emballage anbringes et mærke, hvori tredjelandets mærke og oprindelsesvirksomhedens autorisationsnummer indgår ; der skal ifølge artikel 11, stk. 4, litra c), i direktiv 91/493/ EØF opstilles en liste over autoriserede virksomheder ; denne liste bør opstilles på basis af en meddelelse fra INP til Kommissionen ; INP skal derfor sørge for, at bestem- melserne som fastsat i artikel 11, stk. 4, i direktiv 91/493/ EØF med henblik herpå overholdes ; INP har således officielt garanteret, at kravene i kapitel V i bilaget til direktiv 91/493/EØF og krav svarende til dem, der ved nævnte direktiv er fastsat for godkendelse af virk- somheder, vil blive opfyldt ; () EFT nr. L 268 af 24. 9. 1991, s. 15. de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 Instituto Nacional de la Pesca (INP) er den myndighed i Ecuador, der er ansvarlig for at kontrollere, om fiskerivarer opfylder kravene i direktiv 91/493/EØF, og for at godkendc dem. Artikel 2 Fiskerivarer med oprindelse i Ecuador skal opfylde følgende krav: 1) Hver sending skal ledsages af originalen til et sundhedscertifikat, der er nummereret, behørigt udfyldt, dateret og underskrevet, og som kun består af ét blad, jf. modellen i bilag A. 2) Varerne skal komme fra godkendte virksomheder, der er opført på listen i bilag B. 3) Undtagen i tilfælde af frosne fiskerivarer »in bulk« til konserve fremstilling, skal alle pakninger med uudslet- telig skrift være forsynet med ordet »Ecuador« og oprindelsesvirksomhedens autorisationsnummer. Artikel 3 1.  Det i artikel 2, nr. 1, omhandlede certifikat skal udfærdiges på mindst ét af de officielle sprog i den medlemsstat, hvor kontrollen udføres. 2. m—Certifikatet skal indeholde INP-repræsentantens navn, stilling og underskrift samt INP's officielle stempel, idet alle disse elementer skal fremtræde i en anden farve end de øvrige angivelser i certifikatet. Artikel 4 Denne beslutning anvendes fra den 1. juni 1994. Artikel 5 Denne beslutning er rettet til medlemsstaterne. Udfærdiget i Bruxelles, den 7: april 1994. På Kommissionens vegne René STEICHEN Medlem af Kommissionen